|  |  |  |
| --- | --- | --- |
| G:\MOJCA\stye\grb_horjul.jpg | **OBČINA HORJUL**  Občinski trg 1  1354 HORJUL  (01) 7591 120 / 040 350 273  E-mail: obcina@horjul.si |  |

Številka: 9000-0005/2024-3

Datum: 06. 11. 2024

**Z A P I S N I K**

**13. redne seje občinskega sveta Občine Horjul, ki se je odvijala**

**v četrtek, 14. novembra 2024, ob 19:00 uri, v sejni sobi Občine Horjul.**

**Sejo je vodil župan Janko Prebil.**

**Na seji so bili navzoči svetnice in svetniki občinskega sveta občine Horjul (v nadaljevanju: svetniki**)**:** Bogataj Marko, Čepon Janez, Gerjolj Anton, , Prebil Ladislav, Stanovnik Andrej, Škof Leon, Troha Zdenka, Velkavrh Aljaž, Vrhovec Katarina, Rožmanec Jože.

**Opravičeno odsotni:** Marolt Bogdan

**Drugi prisotni:** Andreja Kozjek – predsednica NO, občinska uprava – lista prisotnosti,

**Seja se je pričela ob 19:06 uri ob navzočnosti 10-ih svetnikov.**

Predlog dnevnega reda so svetniki prejeli s sklicem seje.

**Dnevni red:**

1. Pregled in sprejem zapisnika 12. redne seje
2. Pravilnik o sofinanciranju nakupa hišnih črpališč komunalnih odpadnih voda na območju občine Horjul
3. Pravilnik o sofinanciranju prireditev in izobraževanj v Občini Horjul
4. Odlok o določitvi volilnih enot za volitve članov občinskega sveta in župana Občine Horjul
5. Sklep o vrednosti točke za izračun nadomestila za uporabo stavbnega zemljišča
6. Proračun 2025 Proračun Občine Horjul za leto 2025
   1. Odlok o proračunu Občine Horjul za leto 2025
   2. Letni načrt ravnanja s stvarnim premoženjem Občine Horjul za leto 2025
   3. Letni program prodaje občinskega finančnega premoženja za leto 2025
   4. Kadrovski načrt Občine Horjul za leto 2025
7. Izločitev župana
8. Izvzem javnega dobra
9. Informacije, pobude, vprašanja

Župan je v nadaljevanju predlagal naslednji **SKLEP:**

**Občinski svet Občine Horjul sprejme predlagani dnevni red 13. redne seje občinskega sveta Občine Horjul.**

**ZA sprejem je glasovalo vseh 10 prisotnih svetnikov.**

**PROTI ni bil nihče.**

**Sklep je bil sprejet.**

**Ad 1.** **Pregled in sprejem zapisnika 12. redne seje**

Zapisnik so svetniki prejeli s sklicem seje. Župan je podal kratek pregled zapisnika.

Na zapisnik sta bili dve pripombi in sicer:

1. Pod točko 2, v drugem odstavku se briše zadnji del stavka »do naslednjega šolskega leta.«
2. Pod točko razno se v alineji doda stavek: »Povedal je, da je zadnja zaposlitev svetovalnega delavca v šoli razburila občane ter razdelila ljudi na dva pola.«

Župan je predlagal naslednji **SKLEP:**

**Občinski svet Občine Horjul sprejme zapisnik 12. redne seje občinskega sveta Občine Horjul z zgornjima pripombama.**

**ZA sprejem je glasovalo 10 svetnikov.**

**PROTI ni bil nihče.**

**Sklep je bil sprejet.**

**Ad 2. Pravilnik o sofinanciranju nakupa hišnih črpališč komunalnih odpadnih voda na območju občine Horjul**

Gradivo so svetniki prejeli s sklicem seje.

Pripravljavka gradiva ga. Remškar je obrazložila potrebo po tovrstnem pravilniku. Povedala je, da se predlaga do 100 % povrnitev stroškov nakupa hišnega črpališča, oziroma do max. 2.000 €/črpališče. Ne povrne pa se stroškov vgradnje.

Pojavilo se je vprašanje glede primerljivosti stroškov postavitve črpališča, ob upoštevanju predlaganega sofinanciranja, s stroški postavitve MKČN in preostalimi stroški, za tiste, ki se direktno priklopijo na javni kanal. Podana je bila informacija, da je povprečen strošek nakupa in vgradnje črpališča, ob predpostavki sofinanciranja občine, primerljiv s povprečnim stroškom priklopa na javni kanal kot tudi s stroškom nakupa in vgradnje MKČN-ja, ob trenutnem občinskem sofinanciranju.

Po razpravi je bil predlagan naslednji **SKLEP:**

**Občinski svet Občine Horjul sprejme Pravilnik o sofinanciranju nakupa hišnih črpališč komunalnih odpadnih voda na območju občine Horjul - 1. obravnava.**

**ZA sprejem je glasovalo 10 svetnikov.**

**PROTI ni bil nihče.**

**Sklep je bil sprejet.**

**Ad 3. Pravilnik o sofinanciranju prireditev in izobraževanj v Občini Horjul**

Gradivo so svetniki prejeli s sklicem seje.

Ga. Remškar je obrazložila, da so priložena Merila enaka že sprejetim na 12. redni seji, vendar se je ob objavi v uradnem listu pokazala potreba po hkratni spremembi tudi Pravilnika (ni mogoče objaviti samo priloge k aktu, brez samega akta).

Poleg tega je v predlogu pravilnika predlagana sprememba le-tega, podana na podlagi preteklih izkušenj razpisne komisije. In sicer, da se v 2. členu pravilnika briše pogoj, da lahko kandidirajo samo izvajalci, ki imajo sedež na območju občine Horjul. Ostaja pa pogoj, da se sofinancirajo zgolj prireditve, ki se izvajajo v občini Horjul.

G. Bogataj je podal pomislek o preveliki odprtosti razpisa, ter strah, da se ne bi občinska sredstva porabljala za neprimerne in nepotrebne vsebine.

Občinska uprava je zagotovila, da ima skladno s 9. členom pravilnika, občina pravico zavrnitve sofinanciranja prireditev ali izobraževanja.

Po razpravi sta bila predlagana naslednja **SKLEPA:**

**Sklep št. 1: Občinski svet Občine Horjul po skrajšanem postopku sprejme Pravilnik o sofinanciranju prireditev in izobraževanj v Občini Horjul .**

**Sklep št. 2: Občinski svet Občine Horjul sprejme Merila** **za sofinanciranje prireditev in izobraževanj v Občini Horjul.**

**ZA sprejem je glasovalo 8 svetnikov.**

**Ga. Troha je bila VZDRŽANA.**

**G. Bogataj je bil PROTI.**

**Sklepa sta bila sprejeta.**

**Ad.4. Odlok o določitvi volilnih enot za volitve članov občinskega sveta in župana Občine Horjul**

Občinski svet je bil predhodno že na 9. redni seji, dne 29.2.2024 in na 12. redni seji, dne 3.10.2024 seznanjen s problematiko neenake volilne pravice med volilnimi enotami v Občini Horjul, na katero so nas opozorili iz strani MJU.

G. Simič iz občinske uprave je ponovno povzel ugotovitve podane že na 12. redni seji in sicer, da je obstoječi volilni odlok, v delu volitev svetnikov, neskladen z zakonom in ustavo, saj volivci v različnih volilnih enotah nimajo enake volilne pravice. Podal je informacije o pravni praksi ustavnega sodišča in informacije, pridobljene na sestanku s predstavniki MJU.

Svetniki so se zavedali, da bo potrebno pristopiti k spremembi, vendar so bili še vedno mnenja, da so z obstoječo ureditvijo najbolj pravično zastopane tudi manjše vasi v občini.

Župan je pozval svetnike, da podajo svoje stališče in pripombe do sprememb. Od prisotnih 10 ih svetnikov je bilo polovica bolj naklonjenih manjšemu številu svetnikov in ohranitvi večinskega sistema (zaradi strahu, da ne bo dovolj kandidatov, mladih ne zanima, predlog za vključitev vaških odborov pri sprejemanju proračuna…)

Druga polovica pa bolj naklonjena povečanju števila svetnikov in pristop k proporcionalnemu načinu volitev (slaba volilna udeležba, zanimanja za volitve ni, svetniki večjih naselij ne bi skrbeli za manjša naselja, liho število svetnikov, večja skupina bolj demokratično).

Ker svetniki niso bili enotni so se dogovorili, da se poskuša poiskati še kakšno drugo rešitev.

**Občinski svet ni sprejemal sklepov pod točko št. 4.**

**Ad.5. Sklep o vrednosti točke za izračun nadomestila za uporabo stavbnega zemljišča**

Svetniki so gradivo prejeli s sklicem seje.

Direktorica OU je opozorila na dogovor iz 2. redne seje, ko se je sprejemal nov odlok, da bo Občina Horjul postopno poviševala točke NUSZ do mere, ko bo primerljiva sosednjim občinam. Zato je bil svetnikom predlagan dvig točke v višini 10 % iz 0,0022 EUR (za zazidana in nezazidana stavbna zemljišča) na 0,00242 EUR.

Povedano je bilo, da smo kljub dvigu točke še vedno med najcenejšimi občinami in ne dosegamo višine sosednjih občin.

Po izvedeni razpravi je župan predlagal naslednji **SKLEP:**

**Občinski svet Občine Horjul sprejme SKLEP:**

**Občinski svet Občine Horjul sprejme Sklep o vrednosti točke za izračun nadomestila**

**za uporabo stavbnega zemljišča – v prilogi.**

**ZA sprejem je glasovalo 10 svetnikov.**

**PROTI ni bil nihče.**

**Sklep je bil sprejet.**

**Ad 6. Proračun Občine Horjul za leto 2025**

Gradivo so svetniki prejeli s sklicem seje.

Finančnica občine je podala obrazložitev, da je proračun sestavljen na prihodkovni strani v višini 3,9 mio EUR ter na odhodkovni strani v višini 6,1 mio EUR. Razlika je pokrita na račun prihrankov preteklih let. Podala je informacije o nameravanih večjih projektih in investicijah:

* *Izdelava načrtov in rekonstrukcija ceste LC 468072 Drenov Grič – Zaklanec (spodnja cesta). Predvidena je ureditev odseka od Herona do mostu v Lesnem Brdu z izgradnjo hodnika za pešce in postavitve javne razsvetljave.*
* *Predvidena je rekonstrukcija več odsekov občinskih cest. V Zaklancu je predvidena obnova ovinka pri vodohranu in mostu v Prosci in obnova Ljubljanske ceste z dograditvijo hodnika za pešce. Za načrte, projektno dokumentacijo in izvedbo je na NRP Gradnja in rekonstrukcija cest namenjenih 390.000 EUR. Za izvedbo pločnika Horjul – Ljubgojna je namenjenih 60.000 EUR.*
* *Za projekt Barjansko kolesarsko omrežje je predvideno izvedba vertikalnih in horizontalnih označb od športnega parka Horjul do Ljubgojne, vključeno z rekonstrukcijo križišča pri Metrelu zaradi poteka kolesarke poti. Pod omenjeni projekt spada tudi izgradnja oz. Ureditev površine za pešce in kolesarje ob regionalni cesti R2-407/1145 Ljubljanica – Vrhnika od km 4,500 do km 5,500.*
* *V proračunu za leto 2025 so namenjena sredstva za načrte in projektiranje za cesto Pot na Koreno II (Laparija), izvedba DGD projektov za izgradnjo kanalizacije in PZI projektov za cesto ter hodnik za pešce od Zaklanca do Podolnice ter za načrte za hodnik za pešce ob regionalni cesti od vrtca do Metrela.*
* *V letu 2025 se izteče triletna pogodba za vzdrževanje cest in tako smo v proračunu predvideli sredstva za izvedbo javnega razpisa in sredstva za vzdrževanje.*
* *Za potrebe sofinanciranje nakupa gasilskega vozila za PGD Horjul in nakupa v požaru uničene opreme smo namenili 104.000 EUR sredstev.*
* *Za investicije v vodovodno omrežje je namenjenih 219.000 EUR.*
* *S strani Ministrstva za kmetijstvo, gozdarstvo in prehrano smo za ukrep obnove gozdnih cest pridobi izračun, da smo upravičeni do sredstev v višini 90.000 EUR za obnovo gozdne ceste Mala voda – Prevalca - Grdadolnik in Mala Voda. Program obnove je potrdil tudi Zavod za gozdove, tako da bomo omenjene ceste v prihodnjem letu tudi obnovili.*
* *Za obnovo kapelice Sv. Antona v Horjulu je namenjenih 64.500 EUR.*
* *Za oskrbnine v vrtcu je namenjenih cca 823.000 EUR;*
* *Za socialno varstvo starih in invalidov je namenjenih 76.000 EUR;*
* *Za osnovnošolsko izobraževanje in delovanje šole je namenjenih cca 144.750 EUR;*
* *V letu 2025 bo potrebno ponovno izpeljati razpis za prevoz osnovnošolskih otrok, za kar je v proračunu predvidenih 163.000 EUR.*
* *Za gradnjo Koloparka v ŠPH je namenjenih 130.000 EUR.*
* *Predvidena so sredstva za sofinanciranje malih čistilnih naprav in črpališč, sofinanciranje nakupa igral po vaseh ter vlaganj v kulturno dediščino;*
* *Načrti za obnovo Hiše Kristine Brenk in sredstva za rušenje gospodarskega poslopja pri hiši.*

Za vse obvezne naloge občine in vse investicije se je v proračunu predvidelo 6,1 mio EUR odhodkov.

Svetniki so se seznanili tudi s višino zadolžitve občine v skupini Javnih holding Ljubljana.

Podala je tudi informacije o vključitvi predlogov prejetih iz strani vaških odborov.

Direktorica OU je predstavila Načrt razpolaganja z občinskim premoženjem in predlog kadrovskega načrta, ki sta bila priložena k gradivu.

Župan je podal izčrpno poročilo o možnih vključitvi projektov v proračun za leto 2025. Povedal je tudi, da bo zaradi izliva vode v športni dvorani pri OŠ potrebno v celoti na novo zamenjati parket skupaj z pod konstrukcijo in izolacijo ter črtami, za kar bo potrebno zagotoviti sredstva do naslednjega branja proračuna (sredstva se prerazporedijo iz naslova Barjanske kolesarke poti).

Zaposlena na področju gradenj in prostora je svetnike obvestila, da je občina uspešno črpala sredstva v višini 357.833,03 EUR iz naslova NOO EU sredstva preko MNVP, za namen izgradnje kanalizacije v Žažarju.

Podane so bile informacije glede neplačila najemnine v stari občinski stavbi in podanem predlogu za izvršbo.

Odprla se je tudi javna razprava glede proračuna za leto 2025.

V javni razpravi je bil iz strani svetnika iz Vrzdenca podan predlog za povečanje zneska na javnem razpisu za sofinanciranje postavitve in ureditve javnih igrišč, iz 15.000 EUR na 30.000 EUR.

Predlog je bil podan, da se za zamenjavo parketa v dvorani pri OŠ Horjul nameni cca. 250.000 EUR ter poveča znesek na javnem razpisu za kulturno dediščino iz 13.000 EUR na 20.000 EUR.

Sredstva se prerazporedi iz investicij, ki jih v letu 2025 še ne bomo dokončali.

Svetnik Prebil je tudi opozoril na potrebno ureditev pločnika med Zaklancem in Podolnico. Pojasnjeno je bilo, da se trenutno izdelujejo projekti, ker pa bo v tem delu izvedena tudi kanalizacija je potrebno predhodno pridobiti zemljišče (pravico graditi) ter gradbeno dovoljenje za gradnjo kanalizacije, šele nato se bo izvedel pločnik. Svetnik Prebil je opozoril tudi na potrebno po preasfaltiranju vsaj 0,5 m pasu med Horjulom in Podolnico. Župan je predlagal celotno sanacijo po delih in širitev.

Svetnica Troha je podala vprašanje glede izdelave projektov za pločnike in cesto na Lesnem Brdu. Zaposlena na prostoru je povedala, da se v letu 2024 predvideva pridobiti PZI dokumentacijo, nato pa se nadaljuje s postopno izgradnjo tam, kjer bodo pridobljena zemljišča. Iz strani izdelovalcev PZI projektov je obljubljeno, da bo vsaj ena etapa projektov izdelana v letu 2025.

Svetnik Bogataj je povprašal glede umestitve črpališča na Vrzdencu, zaposlena na okolju in prostoru je podala realno časovnico, ki je vključevala 1. pridobitev služnosti (2024), 2. pridobitev gradbenega dovoljenja (2025), 3. izdelava PZI (2025) in 4. gradnja (v letu 2026).

Po opravljeni razpravi je župan predlagal naslednje SKLEPE**:**

1. **Občinski svet Občine Horjul sprejme osnutek Proračuna Občine Horjul za leto 2025 in ga pošilja v javno obravnavo. Javna obravnava se opravi v obdobju od 15. 11. do 5. 12. 2024.**

1. **Občinski svet Občine Horjul sprejme osnutek Letnega programa prodaje občinskega finančnega premoženja za leto 2025.**
2. **Občinski svet Občine Horjul sprejme osnutek Letnega načrta ravnanja s stvarnim premoženjem Občine Horjul za leto 2025.**
3. **Občinski svet Občine Horjul se seznani s osnutkom Kadrovskega načrta za leto 2025.**

**ZA sprejem sklepov je glasovalo 10 svetnikov.**

**PROTI ni bil nihče.**

**Sklepi so bili sprejeti.**

**Ad 7. Izločitev župana**

Občinski pravnik je podal informacije o potrebi po pridobitvi zemljišča za gradnjo kolesarske ceste in zemljišča pod kategorizirano javno cesto, ki je v lasti županovega brata. Skladno s 35. členom Zakona o integriteti in preprečevanju korupcije (ZIntPK) župan ne sme naročati blaga, storitev ali gradenj, sklepati javno-zasebnih partnerstev ali podeliti posebnih ali izključnih pravic strankam, ki so njegovi družinski člani.

60. člen Statuta Občine Horjul v 3. odstavku določa, da o izločitvi župana odloča občinski svet. 33. člen Statuta Občine Horjul v 3. odstavku določa, da ob izločitvi župana nadomešča podžupan.

Skladno z navedenim se predlaga izločitev župana in pooblastilo podžupana Andreja Stanovnika za vse posle povezane z g. Prebil Jožefom

Članom občinskega sveta Občine Horjul je bilo predlagano, da sprejmejo naslednji

SKLEP:

**Občinski svet Občine Horjul sprejme Sklep o izločitvi župana.**

**ZA sprejem je glasovalo 10 svetnikov.**

**PROTI ni bil nihče.**

**Sklep je bil sprejet.**

**Ad 8. Izvzem javnega dobra**

Direktorica občinske uprave je predstavila predlog za izvzem javnega dobra na parceli 1757/15 k.o. Horjul, ki ne služi več javnemu dobru. Po zelo majhnem delu te parcele sicer poteka planinska pot, za katero smo prejeli iz strani predsednika Planinskega društva Horjul informacijo, da je dovolj, če lastnik zemljišča podpiše soglasje za obstoječo planinsko pot. Zato se predlaga, da se to zemljišče lahko zamenja za zemljišče, kjer dejansko poteka kategorizirana cesta, od bodočega lastnika pa se pridobi soglasje za planinsko pot.

Članom občinskega sveta Občine Horjul je bil v sprejem predlagan:

**SKLEP**

1. Občinski svet Občine Horjul ukine status javnega dobra na nepremičnini:

* Parc. št. 1757/15 k.o. 1992 Horjul (ID 7276278)

1. Nepremičnina iz I. točke preneha imeti status javnega dobra in se zanjo vknjiži lastninska pravica na ime: Občina Horjul, Občinski trg 1, 1354 Horjul, matična številka: 1332180000, do deleža 1/1.
2. Sklep začne veljati naslednji dan po objavi v Uradnem listu Republike Slovenije

**ZA sprejem je glasovalo 10 svetnikov.**

**PROTI ni bil nihče.**

**Sklep je bil sprejet.**

**Ad.9 Informacije, pobude, vprašanja**

Ob zadnji točki seje je župan svetnikom predstavil informacije, ki se nanašajo na aktualne projekte:

* Zaposleni na področju cest je predstavil aktivnosti na področju izdelave celostne prometne strategije.
* Glede zaključka izvedbe kolesarke in preplastitve cestišča na relaciji regionalne ceste Horjul Vrhnika je povedal, da je potrebno postaviti ograje in nekatere malenkosti, ki se urejajo.
* Povedal je, da je projekt »Ureditev dostopa do glavnega vhoda v OŠ Horjul« zaključen, v četrtek, dne 14.11.2024 je bila že uradna otvoritev.
* Dela na projektu »Rekonstrukcija ceste na Lesnem Brdu (od Mostarja do cerkve)« so praktično zaključena, potreben je še uradni zaključek in organizacija otvoritve.
* Ponovil je, da je občina uspešno pridobila EU sredstva iz naslova razpisa NOO za gradnjo kanalizacije v Žažarju, za kar se je lepo zahvalil zaposleni na področju okolja in prostora.
* V Žažarju so gradbena dela obnove vodovoda do Razpotja zaključna. V nadaljevanju bo potrebno še obnoviti zgornji vodohran in obnoviti del vodovoda do Štanta, Štrajta in zavetišča, po pridobljenih soglasjih. Povedal je, da se izvajajo dela za postavitev transformatorja v Žažarju.
* Še vedno se rešujejo težave pri ponikovalnici v Žažarju, ki so nastale zaradi podorov.
* Župan je povedal, da je občina uspešno pridobila večjo kvoto sredstev iz strani LUR-a za gradnjo kolesarke med Ljubgojno in Vrzdencem.
* Glede postavitve križa na Koreni je povedal, da je bila opravljena izravnava parcele, s čimer je g. Marolt Jože brezplačno na občino prenesel zemljišča, na katerega se bo postavilo spominsko obeležje. Povedal je, da je občina izdala soglasje za postavitev, ni pa nosilec projekta. Župan je tudi povedal, da je temelj za križ že izveden.
* Župan je povedal, da je občina sredstva, ki jih ni porabila na javnem razpisu za postavitev igral prerazporedila in kupila set igral v Športnem parku Horjul. Povedal je tudi, da je naročen kontejner za garderobe, s čimer se bo sprostil prostor za prepotrebno širitev delovanja lokala v športnem parku.
* Vse prisotne je povabil na dogajanja v okviru Zimske pravljice v Horjulu ter izrazil veselje ob organizaciji vseh prireditev in pogostitve ob tem.
* Glede pobude za spremembo občinskega prazničnega transparenta (kjer bi bil eksplicitno omenjen praznik »«božič«), ki jo je prejela tako občina kot tudi svetniki po pošti. Svetniki so sklenili, da pobudnica poda osnutek, ki se ga upošteva v prihodnjem letu, ko se naroči nov transparent.
* Svetnike je povabil na občinsko ekskurzijo občinske uprave in svetnikov, ki bo potekala v četrtek 21. 12. 2024 in sicer v občino Sv. Trojica v Slovenskih Goricah.
* Glede predloga za popravilo ograje na cesti med Brezjami in Podolnico, bo občina napisala dopis na sosednjo občino, saj je poškodovana ograja v Občini Dobrova – Polhov Gradec.
* Župan je prisotne povprašal o informacijah glede premiku avtomobila, ki je bil zadnje leto parkiran na parkirišču PGD Vrzdenec, v zadnjem tednu pa se je pojavil na parkirišču pri Športnem parku v Horjulu.

**Seja je bila zaključena ob 23:00 uri.**

Zapisala:

Urška Marolt Bovha, direktorica občinske uprave

Janko Prebil,

Župan